ফের মুম্বইয়ে বোমা হামলার হুমকি! তদন্তে পুলিশ

ওয়েব ডেস্ক : ফের মুম্বইয়ে বোমা হামলার হুমকি (Bomb Threat)! এবার শহরের এক হাসপাতাল ও মুম্বই বিমানবন্দরকে বোমা মেরে উড়িয়ে দেওয়া হুমকি এসেছে। শনিবার রাতে ইমেল করে হাসপাতালের ডিনকে এই হুমকি দেওয়া হয় বলে খবর। সেই সময়েই বিমানবন্দরে বোমা হামলার হুমকি আসে বলে জানা যাচ্ছে।

মুম্বই (Mumbai) পুলিশ সূত্রে খবর, শনিবার রাত ১১টা নাগাদ মুম্বইয়ের নায়ার হাসপাতালের ডিনের কাছে একটি হুমকি ইমেল (Email) আসে। সেখানে হাসপাতালকে বোমা মেরে উড়িয়ে দেওয়ার কথা লেখা ছিল। তার পরেই থানায় খবর দেওয়া হয় হাসপাতালের তরফে। এর পরেই সেখানে বিশাল পুলিশ বাহিনী ও বোমা নিষ্ক্রিয় দলকে পাঠানো হয়। এর পাশাপাশি মুম্বই বিমানবন্দরেও পাঠানো হয় বোমা নিষ্ক্রিয় দলকে। তবে হাসপাতাল ও বিমাবন্দর থেকে কোনও সন্দেহজনক কিছু পাওয়া যায়নি বলে খবর। কে বা কারা এই ঘটনার পিছনে জড়িত, তাঁদের খোঁজে ইতিমধ্যে তদন্ত শুরু করেছে পুলিশ।

আরও খবর : হজরতবল মাজারে জাতীয় প্রতীক ভাঙচুরে ২৬ জনকে আটক

অন্যদিকে, শুক্রবার সকালে মুম্বই পুলিশের (Mumbai Police) কাছে বার্তা এসেছিল, শহরজুড়ে ৩৪টি মানববোমা ছড়ানো রয়েছে। গোটা মুম্বইকে কাঁপিয়ে বিস্ফোরণ ঘটাবে অন্তত ৪০০ কেজি আরডিএক্স। মুম্বই ট্রাফিক পুলিশের অফিসিয়াল হোয়াটসঅ্যাপে ‘লস্কর-ই-জিহাদি’ নামে একটি গোষ্ঠীর নাম করে এই হমকি পাঠানো হয়েছিল। তার পরেই হাই অ্যালার্ট জারি হয়েছিল মুম্বইজুড়ে।

সেই ঘটনায় গত ৬ সেপ্টেম্বর, শনিবার নয়ডা থেকে বিহারের বাসিন্দা ৫০ বছর বসয়ী এর ব্যক্তিকে গ্রেফতার করেছিল পুলিশ। জানা গিয়েছিল, ওই ব্যক্তির নাম অশ্বিন কুমার সুপ্রা। ওই অভিযুক্ত এই হুমকি দিয়েছিল বলে দাবি করা হয়েছে পুলিশের তরফে। তাকে গ্রেফতার করার পর নিয়ে যাওয়া হয়েছে মুম্বইয়ে। বাজেয়াপ্ত করা হয়েছে তার সিম ও ফোন। এই ঘটনার কয়েকদিনের মধ্যেই ফের এক বোমা হামলার হুমকি মুম্বইয়ে।